அவையன், பக்தியில பழுத்த ஆளு. விடியக்காலம் எழுந்து காவிரியாத்து வாய்க்கால்ல குளிச்சு உடம்பெல்லாம் நீறுபூசி லலிதாம்பாளைக் கும்பிட்ட பிறகுதான் அன்னம் தண்ணி எடுப்பான். அவன் பொண்டாட்டி அமுதம்மாவும் அப்படித்தான். பக்தியில புருஷனுக்கு இளைச்சவ இல்லை. எப்பவும் கோயிலு, விரதம்னு பக்திமயமா இருப்பா. யாராவது கையேந்தி நிக்குறதைப் பாத்துட்டா, வீட்டுக்குக் கூட்டியாந்து இருக்கிற சாப்பாட்டைப் போட்டு அனுப்புற மகராசி.